[{"text_idx": "#000006", "text": "Roedd y Swyddfa Eiddo Deallusol (IPO) yng Nghasnewydd yn cael anhawster canfod digon o arbenigwyr technoleg gwybodaeth i ymdopi a\u0302\u2019r holl newidiadau yr oeddent yn eu hwynebu."}, {"text_idx": "#000007", "text": "Yr ateb oedd datblygu rhaglen brentisiaethau benodol fel eu bod yn gallu recriwtio, hyfforddi a chadw pobl ifanc oedd a\u0302 sgiliau TG a\u2019r sgiliau eraill angenrheidiol. Mae\u2019r darparwr hyfforddiant Acorn Learning Solutions yn cyflenwi fframweithiau prentisiaethau mewn Gweinyddu Busnes Lefel 2 a 3, Cyllid AAT Lefel 2 a 3, a Chymhwysedd Proffesiynol mewn TG a Thelathrebu Lefel 3."}, {"text_idx": "#000015", "text": "Mae\u2019r IPO yn cyflogi dros 1,150 o bobl, yng Nghasnewydd yn bennaf. Mae\u2019n canolbwyntio ar hybu cyflogaeth ymhlith pobl leol ac mae\u2019n cydweithio a\u0302 cholegau ac ysgolion lleol wrth recriwtio. Y bwriad yw cymryd 20 o brentisiaid yr hydref hwn."}, {"text_idx": "#000017", "text": "\u201cMae prentisiaid yn dod a\u0302 brwdfrydedd at bob rhan o\u2019u gwaith, yn enwedig wrth gydweithio mewn ti\u0302m. Ymhlith y manteision i\u2019r staff presennol mae cael chwistrelliad o egni newydd sy\u2019n gwneud y sefydliad yn fwy cynhyrchiol.\u201d"}, {"text_idx": "#000019", "text": "Wrth ganmol safon uchel yr ymgeiswyr eleni a llongyfarch y Swyddfa Eiddo Deallusol ar gyrraedd y rhestr fer, dywedodd y Gweinidog Sgiliau a Gwyddoniaeth, Julie James: \u201cMae\u2019r rhai sydd wedi cyrraedd y rhestr fer eleni yn cynnwys unigolion eithriadol sydd wedi rhagori yn eu gweithle, a darparwyr dysgu a chyflogwyr sydd wedi mynd yr ail filltir i gefnogi\u2019r prentisiaid sy\u2019n gweithio gyda nhw. Mae eu straeon bob amser yn rhyfeddol ac yn ysbrydoliaeth."}]